stanford-oval/wikipedia huggingface dataset:
גנאדי זיוגאנוב
ביוגרפיה > הביקורת כלפיו

האופוזיציה הליברלית עצמה אינה חוסכת בביקורת כלפי זיוגאנוב ומפלגתו וטוענת כי זיוגאנוב ומפלגתו היא "חיקוי אופוזיציוני", המשמשת כאופוזיציה רשמית מטעם המדינה ולא אופוזיציה אמיתית ולכן המפלגה ונציגיה לא נרדפים על ידי השלטונות כמו האופוזיציה הליברלית. עם זאת, חבר הוועד המרכזי של המפלגה הקומוניסטית, סרגיי אובוחוב, טען כי אין יחס מועדף כלפי המפלגה הקומוניסטית וכעת היא נמצאת תחת לחץ על מנת שהקומוניסטים לא יקיימו פגישות במחוזות השלטון המקומי.
זיוגאנוב ספג ביקורת הן מהליברלים והן מהקומוניסטים.
במהלך מערכת הבחירות הפרלמנטריות ברוסיה 1995 זיוגאנוב הופיע בדפי השער בעיתונות תחת הכותרת "חס וחלילה!" והושווה שוב ושוב להיטלר וסטלין.
חייו האישיים

על פי דיווחי התקשורת, זיוגאנוב אוהב לשחק כדורעף וביליארד, והוא אוהד גדול של אתלטיקה, כדורעף וטריאתלון. מקום המנוחה המועדף עליו הוא עיר הנופש קיסלובודסק שבקווקז. זיוגאנוב מתגורר בדירה במרכז מוסקבה.
הוא נשוי ואב לבן ובת.
הוא מעוטר על ידי עיטור הכבוד. ב-2008 הוענקה לו מדליית הידידות מטעם רפובליקת קובה.
הערות שוליים

↑  בלומברג, מוסקבה, ‏מנהיג הקומוניסטים, גנאדי זיוגאנוב, מתקרב למוסרות השלטון ברוסיה, באתר גלובס, 3 בספטמבר 1998
↑  מהפכת האס.אמ. אסקי - הקומוניסטים ברוסיה מעדכנים את שיטות התעמולה ומדברים פתאום על שימוש בהודעות טקסט ואינטרנט, ועל בניית ערכי מותג, באתר nrg, nrg
↑  ynet רוסיה: גנאדי זיוגאנוב הוא מועמד הקומוניסטים לנשיאות - חדשות
| --- | --- |
בקרת זהויות :  NLI: 987007299258805171  PLWABN: 9811559353205606  BIBSYS: 4093108  BnF: cb13523201g (data)  CiNii: DA10459391  GND: 119342987  ISNI: 0000 0001 1607 2381  LCCN: n86150018  NDL: 00517148  NKC: js20020925270  NLK: KAC2018O3006  NTA: 121612244  RERO: 02-A021749689  SNAC: w62d3cqp  SUDOC: 118347209  VIAF: 22949121   WorldCat (עם VIAF): 22949121 
זיוגאנוב עם פוטין.
זיוגאנוב עם מדבדב.
זיוגאנוב עם ברק אובמה, 2009.
צער בעלי חיים (יהדות)

ערך זה עוסק במושג מתחום היהדות. אם התכוונתם לפירושים אחרים, ראו .
צער בעלי חיים ביהדות, היא המצווה לנהוג בבעלי חיים באופן שלא יגרם להם צער, איסור זה לא נכלל בתרי"ג מצוות והוא מוזכר בעקיפין וברקע הלכות רבות,  ובעיקר סביב מצוות פריקה וטעינה. אין איסור צער בעלי חיים חל כאשר ישנו צורך או תועלת לבני האדם בשימוש בבעלי החיים.
ישנה מחלוקת אם האיסור מהתורה או מדרבנן, כמו כן יש מחלוקת אם האיסור נאמר על כל בעלי החיים או רק על בעלי חיים "בני מלאכה ובני תרבות".
מקור האיסור ומהותו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מקור לדוגמה מובא בגמרא:
משום דאיכא צער בעלי חיים
מעמד האיסור

בעקבות התלמוד פרשנים רבים רואים בחובת פריקת מטען חמור מספר שמות: כִּי תִרְאֶה חֲמוֹר שֹׂנַאֲךָ רֹבֵץ תַּחַת מַשָּׂאוֹ וְחָדַלְתָּ מֵעֲזֹב לוֹ, עָזֹב תַּעֲזֹב עִמּוֹ (שמות, כ"ג, ה') את המקור המקראי לאיסור זה. בתקופת התנאים, הייתה מחלוקת אם מקור האיסור במקרא (איסור דאורייתא) או שמקורו בפסיקה הלכתית מאוחרת יותר (איסור דרבנן). וכתבו רוב הפוסקים שהאיסור הוא איסור דאורייתא, ורק מיעוטם סוברים שמדובר באיסור דרבנן.
בתלמוד הבבלי במסכת בבא מציעא מסופר על רבי יהודה הנשיא, שלא ריחם על עגל שיועד לשחיטה, ובעקבות זאת קיבל ייסורים משמיים. ייסורים אלו חלפו רק כאשר למד לכבד את בעלי החיים וגילה רחמנות כלפי גורי חולדות ששפחתו רצתה לזרקם.
הכלל העיקרי בהלכות צער בעלי חיים הוא שכאשר ישנה התנגשות בין צורכי האדם לבעלי החיים, צורכי האדם קודמים. ואילו ציעור החיה לחינם, ללא תועלת, הוא אשר נאסר. האיסור הוא מידתי, הווי אומר, שככל שצורך האדם הוא פחוּת, והסבל הנגרם לחיה רב יותר, יהיה יותר קשה להתיר את מעשה הציעור. בנוסף, גם כאשר הותר לצער חיה בשביל צורכי האדם, יש לעשות זאת בציעור המינימלי, ובניסיון להפחית לחיה את סבלה.
הרב שלמה גאנצפריד מסכם את כלל הדבר: ”אָסוּר מִן הַתּוֹרָה לְצַעֵר כָּל בַּעַל חֵי. וְאַדְּרַבָּא, חַיָּב לְהַצִּיל כָּל בַּעַל-חַי מִצַּעַר, אֲפִלּוּ שֶׁל הֶפְקֵר, וַאֲפִלּוּ שֶׁל נָכְרִי. אַךְ אִם הֵם מְצַעֲרִין לְאָדָם, אוֹ שֶׁצָּרִיךְ הָאָדָם לָהֶם לִרְפוּאָה אוֹ לִשְׁאָר דָּבָר, מֻתָּר אֲפִלּוּ לְהָרְגָן, וְאֵין חוֹשְׂשִׁין לְצַעֱרָן, שֶׁהֲרֵי הַתּוֹרָה הִתִּירָה שְׁחִיטָה...”.
לפי הרמב"ם במורה נבוכים, ההשגחה על בע"ח היא מינית בלבד ולכן הותרה השחיטה שלהם והשימוש בהם לתועלת האדם ככל שהוא ירצה אך בהמשך מציין כי חז"ל טענו שצער בע"ח הוא מדאורייתא, ”ולא נשמט על דרך האכזריות או השחוק”.
במנחת חינוך נרשם שאם איסור צער בעלי חיים מהתורה לא בלבד שאסור לצער בעלי חיים אלא שיש חיוב להצילם מכל דבר שמצער אותם. מעשה כזה שלא בהכרח נגרם מבני האדם אך אם המצווה היא מהדרבנן מחויב האדם להימנע מצער בעלי חיי רק מידי אדם.
השולחן ערוך כותב כי האיסור הוא מהתורה וממילא יש להציל בעלי חיים מצער. גם כזה שלא הגיע מידי אדם.
על דברי השולחן ערוך נרשם בשו"ת התעוררות תשובה כי יש להציל תרנגול אחריו רודף חתול גם אם מצריך בהכאת החתול או אף בהריגתו למרות שהאחרון מבצע מעשיו מטבעו ולא דעתו.
הרד"ק על תהילים קמה, מתאר כיצד העולם פועל בצדק, ביושר וכי ה' נותן לכל אחד אוכלו, ולכן, לא לחינם החתול אוכל את העכבר, הרי מדובר במעשה צדק מידי שמים. באופן דומה, כשאריה טורף כבש תם, לעיני אדם - מדובר במעשה צדק ובעונש של ה' כלפי הכבש. הרד"ק הוסיף והסביר כי תפיסה זו העלתה מבוכה גדולה בקרב חכמים, שכן על פי פסוק זה אל לאדם להתערב במעשי העולם שכן הכל דין שמים. אי לכך, ניתן להסיק שאל לאדם להתערב במעשי שמים כך במרכבות ארגמן דחו את דברי התעוררות לתשובה ונטען כי יש לפסוק על פי חשוקי חמד הטוען כי מאחר שטבע העולם שחתול יטרוף עכבר - אין להציל את העכבר מדי החתול.
ציד ביהדות

הרב יחזקאל לנדא כתב שאין בציד איסור 'צער בעלי חיים', אולם התנגד לצייד כספורט מטעמים שונים.
ושורש שאלתו איש אחד אשר זכהו השם בנחלה רחבה ויש לו כפרים ויערות אשר בהיערות תרמוש כל חיתו יער אם מותר לו לילך בעצמו לירות בקנה שרפה לצוד ציד או אם אסור לישראל לעשות דבר זה...ואמנם אין לנו להאריך בזה כי כבר האריך מהרא"י ...שכל דבר שיש בו צורך להאדם לית ביה משום צעב"ח וגם לא שייך צעב"ח אלא לצערו ולהניחו בחיים אבל להמית בהמות וחיות וכל מיני בעלי חיים לית ביה משום צעב"ח...ואמנם מאד אני תמה על גוף הדבר ולא מצינו איש ציד רק בנמרוד ובעשו ואין זה דרכי בני אברהם יצחק ויעקב...
מצוות המונעות צער בעלי חיים

אבר מן החי: איסור לתלוש איבר מן הבהמה בעודה בחיים ולאוכלו. באיסור זה הוזהרו אף הגויים, כאחת משבע מצוות בני נח.
פריקה: מצווה לעזור בפירוק המשא מעל הבהמה שיגעה ממשאה בדרך. הרמב"ם אף פוסק שיש לפרוק בהמה אפילו בשבת ממשאה, משום צער בעלי חיים.
שילוח הקן: איסור לקחת את ביצי הציפור או אפרוחיה, לפני שמבריחים את האם, וכמו כן איסור לקחת את הציפור וגם את ביציה, אלא יש לשלח את האם ולאחר מכן לקחת את הביצים או הגוזלים.
שחיטה: אף שהריגת חיה לצורך מאכל מסבה צער רב לבהמה, הותרה הריגת חיות לצורך אכילה מסיבות שונות. עם זאת, גם כאשר התירה התורה את ההריגה, במצוות השחיטה מבוטאת מידת הרחמים והפחתת צער ההמתה. השחיטה מותרת מן הצוואר בלבד, ובכך השחיטה היא מיתה קלה יותר, שכן העורק המספק את מירב הדם למוח עובר דרך מקום השחיטה, המוח קולט פחות תחושת כאב מחמת חוסר בדם וחמצן. כמו כן, גם על סכין השחיטה להיות חד וחלק עד מאוד, ועל החיתוך להיעשות תוך תנועה מהירה.
לא תחסום שור בדישו: איסור למנוע מבהמה לאכול את המאכל עליו היא עושה את מלאכתה.
לא תחרוש בשור ובחמור יחדו: ישנם פרשנים הסוברים כי האיסור של "לֹא תַחֲרֹשׁ בְּשׁוֹר וּבַחֲמֹר יַחְדָּו" (דברים, כ"ב, י') נובע גם הוא מטעם צער בעל חיים. האבן עזרא כתב כי "שכוח החמור אינו ככוח השור" ולכן החמור מתעייף ויש לו צער פיסי ממשי בעת חרישה עם שור. פרשנים אחרים נימק את הצער מכיוון אחר: מכיוון שהשור מעלה גרה והחמור שאינו מעלה גרה, יהיה סבור החמור שהשור אוכל ויצטער או משום שקיימת דאגה וצער לבעלי חיים לשכון עם בעלי חיים שאינם ממינם, וקל וחומר לעשות עמם מלאכה.
שביתת בהמה: חובה על כל יהודי לאפשר לבעלי החיים הנמצאים ברשותו לנוח ממלאכה בשבת.
מצוות המונעות צער בעלי חיים > הלכות שבת וצער בעלי חיים

חליבה בשבת - אף שחליבה אסורה בשבת, התירו הפוסקים בתנאים מסוימים לומר לגוי לחלוב את הבהמה, כיוון שאי-חליבתה של הבהמה הוא צער גדול לבהמה.
על אף שחל איסור בשבת להאכיל בעלי חיים שאינם באחריותו, משום טירחה שאיננה לצורך שבת, הרי שהותר לתת בשבת מזון לפני בעלי חיים המצטערים ברעב.
הלכות נוספות

הזנת בעלי החיים - התלמוד הבבלי במסכת גיטין קובע שאסור לאדם לטעום כלום ממאכליו עד שיתן אוכל לבהמתו באם הגיע זמנם הקבוע לאכילה.
אף אם כבר ברך "המוציא לחם מן הארץ", וקודם שטעם מהלחם נזכר כי בעלי חיים שבאחריותו לא קיבלו מזונם בזמן, יתן להם קודם שיטעם, ואין בזה משום הפסק.
הרב שלמה גאנצפריד מציין מקרים נוספים בהם יש להיזהר במצוות צער בעלי חיים, כמו איסור קשירת רגליהם של בהמות ועופות, איסור הדגרת עוף על ביצים שאינם ממינו, וסיוע לסוסים במקום שקשה עליהם ההליכה כמו במעלה ההר.
ראו גם

אכילת בשר ביהדות
חזון הצמחונות והשלום
כפרות
לקריאה נוספת

יעל שמש, "חמלה כלפי בעלי חיים בספרות חז"ל ובפרשנות המסורתית", ש' ורגון ואחרים (עורכים), עיוני מקרא ופרשנות ח (תשס"ח), עמ' 677–699.
הערות שוליים

↑  דעת הרב שלמה גאנצפריד
↑  דעת הרביעקב עמדין
↑  תלמוד בבלי, מסכת בבא מציעא, דף ל"ב, עמוד א'
↑  הרי"ף, הרא"ש, הרמב"ם (פירוש המשנה לרמב"ם, מסכת ביצה פרק ג' משנה ד'), רמב"ן (בראשית א' כ"ט), המאירי, ספר החינוך (מצווה תנ"א ומצווה תק"נ), נימוקי יוסף, הרמ"א, ספר חרדים (פרק י"ד) ועוד.
↑  המרדכי. הרמח"ל (במסילת ישרים) מעדיף להשאיר את הדבר תלוי.
↑  תלמוד בבלי, מסכת בבא מציעא, דף פ"ה, עמוד א'
↑  פניני הלכה כשרות א פרק ט"ו הלכה ח'.
↑  ספר קצור שו"ע סימן קצא - איסור צער בעלי חיים ואיסור סירוס, סעיף א
↑  S:שולחן ערוך, אורח חיים סשה סיט
↑  רד"ק על תהילים ט, ורד"ק על תהילים קמה יז
↑  מרכבות ארגמן חג סלו
↑  שו"ת נודע ביהודה תנינא יורה דעה י באתר היברובוקס. כמו כן דעת הרב שמשון מורפורגו בשו"ת שמש צדקה, יורה דעה סימן יח
↑  רמב"ן (ספר בראשית, פרק א', פסוק כ"ט)
1 2  משנה תורה לרמב"ם, ספר זמנים, הלכות שבת, פרק כ"א, הלכה ט'
↑  ספר החינוך, מצווה תנ"א
↑  הראב"ד (מובא בשיטה מקובצת על בבא מציעא דף לב:) מביא לא תחסום כמקור לאיסור צער בעלי חיים
↑  בעל הטורים ודעת זקנים מבעלי התוספות
↑  ספר החינוך, מצווה תק"נ
↑  הרב יצחק יוסף, ילקוט יוסף קש"ע, סימן שכד' - דיני הכנת מאכל לבהמה בשבת, ס"ק ה'
↑  דף ס"ב, עמוד א'
↑  הרב יצחק יוסף, ילקוט יוסף קש"ע, סימן קסז' - דיני בציעת הפת, ס"ק יז'
↑  ספר קצור שו"ע, סימן קצא - איסור צער בעלי חיים ואיסור סירוס
יש בי אהבה (אלבום)

יש בי אהבה הוא אלבום האולפן ה-29 של הזמר הישראלי אריק איינשטיין, בשיתוף המוזיקאי שם טוב לוי, שיצא בשנת 1995.
הפקה

זהו שיתוף הפעולה המלא הרביעי של איינשטיין ולוי, לאחר ששיתפו פעולה באלבומים החל מראשית שנות ה-70.
מרבית שירי האלבום הולחנו ועובדו על ידי לוי. יוצאי דופן הם השירים "יש בי אהבה", שכתב והלחין ארקדי דוכין, "בגללך", שכתב מיכה שטרית והלחין דוכין, "לבכות לך", שכתב והלחין אביב גפן (ואף הוקלט על ידיו מאוחר יותר) ו"כאן לבד הלילה", שכתב והלחין יצחק קלפטר. איינשטיין עצמו כתב ארבעה שירים מהאלבום, וכמו כן נעשה שימוש בטקסטים מאת המשוררים יונתן רטוש ואברהם חלפי. האלבום עצמו נפתח ב"סע לאט ב'" שהוא מעין שיר המשך לשיר הנושא מהאלבום "סע לאט", שהוקלט למעלה מ-20 שנה קודם לכן.
הצילום על גבי עטיפת האלבום מאת אלונה איינשטיין, אשתו הראשונה של איינשטיין, מציג את פניה של אשתו השנייה, סימה אליהו, בעת צילומי מערכון "אליפות הכדורגל" לתוכנית הטלוויזיה "לול", מראשית שנות ה-70.
האלבום היה הצלחה מסחרית גדולה ומכר יותר מ-100 אלף עותקים.
רשימת רצועות

| יש בי אהבה> מס' | יש בי אהבה> שם | יש בי אהבה> מילים | יש בי אהבה> לחן | יש בי אהבה> משך | יש בי אהבה>  | יש בי אהבה>  | יש בי אהבה>  | יש בי אהבה>  | יש בי אהבה>  |
| --- | --- | --- | --- | --- | --- | --- | --- | --- | --- |
| 1. | סע לאט ב'  | אריק איינשטיין | שם טוב לוי | 05:16 |  |  |  |  |  |
| 2. | אותך  | אריק איינשטיין | שם טוב לוי | 03:45 |  |  |  |  |  |
| 3. | יש בי אהבה  | ארקדי דוכין | ארקדי דוכין | 04:12 |  |  |  |  |  |
| 4. | מיליון  | יונתן רטוש | שם טוב לוי | 03:40 |  |  |  |  |  |
| 5. | אני מתגעגע אבא  | אריק איינשטיין | שם טוב לוי | 03:28 |  |  |  |  |  |
| 6. | בגללך  | מיכה שטרית | ארקדי דוכין | 05:10 |  |  |  |  |  |
| 7. | לבכות לך  | אביב גפן | אביב גפן | 04:04 |  |  |  |  |  |
| 8. | כאן לבד הלילה  | יצחק קלפטר | יצחק קלפטר | 03:31 |  |  |  |  |  |
| 9. | שוב  | אריק איינשטיין | שם טוב לוי | 03:55 |  |  |  |  |  |
| 10. | אדם האמין  | אברהם חלפי | שם טוב לוי | 03:20 |  |  |  |  |  |
| משך כולל: | משך כולל: | משך כולל: | משך כולל: | 40:21 |  |  |  |  |  |
משתתפים

אריק איינשטיין: שירה
שם טוב לוי: פסנתר, קלידים, חלילית, חליל צד, קולות רקע
יוני רכטר: קלידים
זוהר פרסקו: כלי הקשה
אבי סינגולדה: גיטרות
יוראי אורון: גיטרה בס
מיכה מיכאלי: גיטרה בס
אלון נדל: גיטרה בס
יצחק קלפטר: גיטרות
עמוס הדני: גיטרות
מאיר ישראל: תופים
עמי איילי: קולות רקע, טכנאי הקלטה, מיקס
משה לוי: קלידים, אקורדיון
עדי רנרט: קלידים
מישל עמר: תופים
יוסי רגב: טרומבון
גיאטנופולוס (ממלו) אורפיאוס: פלוגלהורן
מיכאל תפוח: מפיק
אתי אנטה: מפיק
סיון פולק: מפיקה בפועל, מנהלת הפקה
מנחם רגב: עיצוב עטיפה
אלונה איינשטיין: צילום עטיפה
משרת

משרתת אוחזת בידה טס ועליו כוס מים וזוג ספלי שוקו חם
משרת הוא אדם שעובד בשכר ושעיקר עבודתו הוא ביצוע פעולות בתחום משק הבית עבור אדם אחר. לרוב תתבצענה פעולות אלו בביתו של המעסיק.
בחברות מסוימות בוצעו בעבר חלק גדול מעבודות השירות האישיות על ידי עבדים. המשרת, להבדיל מהעבד, קיבל תשלום עבור עבודתו והיה זכאי לעזוב את המעסיק אם התנאים לא מצאו חן בעיניו.
באחוזות ובתים גדולים אחרים היו מספר משרתים ומשרתות שביצעו כל אחד תפקידים מתמחים. משרתות אישיות טיפלו בעיקר בנשות הבית ומשרתים אישיים ("באטלר") בבני הבית, כמו כן היו משרתים שתפקדו במטבח, בהגשה, בניקיון ובכביסה.
גם לקציני צבא היו משרתים אישיים, שנלוו אליהם במסעות ובקרב ודאגו לכל צורכיהם האישיים.
מלונות פאר מציעים לעיתים משרת אישי ("באטלר"; "Butler") למתארחים בסוויטות יוקרתיות.
העובדים הבודדים העוסקים היום בתפקיד שמילאו בעבר משרתים, מכונים בגלל התקינות הפוליטית בהגדרת מקצוע שונה אפילו בגופים שמרניים כמו בית המלוכה הבריטי.
אזכורים תרבותיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנות ה-70 של המאה ה-20 זכתה לפופולריות רבה סדרת הטלוויזיה הבריטית "על אדונים ומשרתים", שעסקה בחיי משפחה בריטית ומשרתיה והציגה את פערי המעמדות.
ראו גם

או-פר
משרת חוזי
הערות שוליים

↑  אלי אשד, אלה שלמעלה ואלה שלמטה: סדרת "על אדונים ומשרתים"
| --- | --- |
בקרת זהויות :  NLI: 987007293674305171  GND: 4350656-2  LCCN: sh85018367
נחל בית זיתא

נחל בית זיתא הוא עמק בעיר העתיקה בירושלים, שהיה גלוי לעין בתקופה קדומה. הנחל נמשך מאזור המושבה האמריקאית של היום, המשיך דרומה לאזור בו שוכן מוזיאון רוקפלר, חצה את חומת העיר העתיקה ונשפך לנחל קדרון בסמוך לשער האריות.
בתקופת בית המקדש הראשון שימש הנחל כגבולו הצפוני של הר הבית, ובמקום נבנתה בריכת אגירה. בריכה נוספת נבנתה בו בתקופת בית המקדש השני. שתי בריכות אלה הן בריכות הצאן או "ברכת בית חסדא".
כיום נתיב הנחל סתום, ומכוסה על ידי מבנים רבים.
הנחל נקרא על שם שכונת בית זיתא (העיר החדשה) מימי סוף בית שני, שבתוכה זרם.
ראו גם

נחל קדרון
בריכות הצאן
כנסיית סנטה אנה
בריכת ישראל
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
איגור שובלוב

איגור איבנוביץ' שובלוב (ברוסית:  Игорь Иванович Шувалов; נולד ב-4 בינואר 1967) הוא מדינאי רוסי. החל מ- 24 במאי 2018 מכהן כיו"ר תאגיד ממלכתי לפיתוח VEB.RF.
לפני כן עבד כסגן ראשון לראש הממשלה של הפדרציה הרוסית במשך 10 שנים (מ-12 במאי 2008 עד 18 במאי 2018).
ביוגרפיה

נולד ב-4 בינואר 1967 בכפר ביליבינו, מחוז מגדן, לשם הגיעו הוריו המוסקבאים לעבוד במסגרת חוזה.
בשנת 1993, לאחר שסיים את לימודיו באוניברסיטה עם תואר במשפטים, הוצב במחלקה המשפטית של משרד החוץ, שם ביצע עבודות למעקב אחר שינויים במשפט הבינלאומי.
בשנת 1997 מונה שובלוב לראש המחלקה של רישום הרכוש הפדרלי של הסוכנות הפדרלית לניהול רכוש המדינה.
עבודה בממשלת רוסיה

ב-18 במאי 2000, לאחר שמונה לראש ממשלת רוסיה מיכאיל קסיאנוב, שובלוב הפך לשר הפדרציה הרוסית - ראש מטה הממשלה. ב-28 במאי 2003, לאחר סכסוך עם קסיאנוב, הוא עזב את הממשלה ומונה לתפקיד עוזר נשיא הפדרציה הרוסית, שם ריכז את פעילות קבוצת העבודה להכפלת התמ"ג, לחימה בעוני ורפורמה צבאית.
ב-12 במאי 2008 הוא מונה לסגן ראש הממשלה הראשון של הפדרציה הרוסית. באותה שנה עמד בראש הוועדה הממשלתית לפיתוח עסקים קטנים ובינוניים, הוועדה לתיאום פעולות ממשלתיות להתמודדות עם השלכות המשבר הפיננסי העולמי, הוועדה לפיתוח כלכלי-חברתי של המזרח הרחוק, עבר הבאיקל, כמו גם הוועדה המארגנת להכנה לפסגת APEC.
גלריה

שובלוב וסגן נשיא ארצות הברית ג'ו ביידן, 2011
שובלוב עם פוטין בטקס פתיחת אוניברסיאדת קאזאן (2013)
הערות שוליים

↑  מ'השף של פוטין' עד המיליארדר הכי צעיר ברוסיה: האוליגרכים הבולטים עליהם הוטלו סנקציות, באתר דבר העובדים בארץ ישראל, 5 במרץ 2022
↑  https://lenta.ru/lib/14161150/full.htm
| --- | --- |
בקרת זהויות :  PLWABN: 9810559925705606  GND: 143808451  ISNI: 0000 0004 4889 5667  LNB: 000090046  VIAF: 169341056   WorldCat (עם VIAF): 169341056
שבתאי הקיקיון

| שבתאי הקיקיון |
| --- | --- |
 שבתאי הקיקיון
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
סדרה:: פרפראים
תת־סדרה:: Glossata
משפחה:: שבתאיים
סוג:: Samia
מין:: Samia cynthia
תת־מין:: שבתאי הקיקיון
שם מדעי
 Samia cynthia ricini ‏דרורי, 1773

שבתאי הקיקיון (שם מדעי: Samia cynthia ricini) הוא תת-מין פרפראי ממשפחת השבתאיים שמוצאו ביבשת הודו. זהו העש המתורבת היחידי מלבד טוואי המשי שמשמש לייצור משי מסחרי.
מאפיינים

שבתאי הקיקיון הוא עש גדול יחסית, בעל מוטת כנפיים של כ-115 מ"מ. הכנף בעלת גוני חום ומעוטרת בדגמים דמויי ירח ונקודה דמוית עין בחלקה העליון. הנקבה מטילה ביצים לבנות על צמחי קיקיון מצוי, והן בוקעות לאחר כ-10 ימים. הזחלים בצבע לבן ניזונים מהעלים במשך כ-35 יום ומגיעים עד לאורך של כ-7 ס"מ. שלב הגולם אורך כ-3 שבועות. הפרפרים הבוגרים חיים כ-5 עד 8 ימים.
בניגוד למין Samia cynthia, תת-המין שבתאי הקיקיון הוא עש מתורבת המשמש לייצור משי אֵרי (Eri silk). משי זה עמיד יותר מהמשי שמייצר טוואי המשי, אך תהליך הפקתו מהפקעות קשה יותר.
ביאורים

↑  זאת בניגוד למין הבר Samia cynthia, שמטיל את ביציו אך ורק על צמחי אילנתה בלוטית.
וילנה (מחוז משנה)

מחוז-משנה וילנה (בליטאית: Vilniaus rajono savivaldybė, ‏האזנהקובץ:Lt-Vilnius.oga‏Ⓘ‏, וילנוס; בפולנית: Samorząd Rejonu Wileńskiego) הוא אחד מ-60 מחוזות משנה של ליטא, במזרח המדינה על גבול בלארוס. בחלוקה המנהלית של ליטא הוא מחוז-משנה של מחוז וילנה.
מחוז-משנה וילנה משתרע על פני 2,129 קמ"ר, ואוכלוסייתו מנתה בשנת 2011, למעלה מ-94,000 תושבים. העיר וילנה, שמוגדרת כמחוז משנה בפני עצמה, משמשת כמרכז המנהלי שלו ושל מחוז וילנה כולו.
אלווירה נביאולינה

אלווירה סחיפזאדובנה נביאולינה (ברוסית: Эльвира Сахипзадовна Набиуллина; נולדה ב-29 באוקטובר 1963) היא כלכלנית ופוליטיקאית רוסייה המכהנת כנגידת הבנק המרכזי של רוסיה החל מיוני 2013.
ילדותה

אלווירה נולדה באוקטובר 1963 בעיר אופה שבבשקיריה לאביה סחיפזאדה סאיטדאדאייביץ', שעבד כנהג הובלות. אמה, זולייכה חמאטנורובנה, עבדה כפקידה במפעל לבניית רכיבים.
אלווירה למדה בבית הספר 31 בעיר אופה.
השכלה

אלווירה השלימה את לימודיה בפקולטה לכלכלה באוניברסיטת מוסקבה ב-1986.
קריירה

לאחר שהשלימה תואר שני ב-1990,התקבלה לעבוד כמומחית ראשית בוועדה לניהול המדע והתעשייה, שלאחר התפרקות ברית המועצות הפכה לאיגוד הרוסי של אנשי העסקים והתעשיינים והייתה אחראית ליישום רפורמות כלכליות ועבדה באיגוד עד 1994.
קריירה > בממשלת רוסיה

בשנת 1994 מונתה לסגנית ראש המחלקה לרפורמות כלכליות במשרד הכלכלה, ב-1996 מונתה לראשות המחלקה ולאחר שצברה די מוניטין מונתה ב-1997 לתפקיד סגנית שר הכלכלה.
לאחר פיטורי ממשלת צ'רנומירדין עברה למגזר העסקי ועבדה כסגנית יו"ר דירקטוריון פרומטורגבנק בשנים 1998–1999.
ב-1999 חזרה לממשלה ומונתה למנהלת מחלקה במשרד לפיתוח כלכלי של רוסיה.
עד שנת 2000 כיהנה כסגנית נשיא קרן המרכז ליישומיים אסטרטגיים. באותה שנה מונתה לכהן כסגנית השר לפיתוח כלכלי ומסחר.
בשנת 2003 התמנתה לנשיאת המרכז ליישומים אסטרטגיים, עד 2005 כשמונה לראשת המועצה המומחית להבטחת ארגון פסגת G-8 ברוסיה ב-2006.
לאחר מינויו של ויקטור זובקוב לראש ממשלת רוסיה וכינונה של ממשלת זובקוב, היא מונתה לתפקיד השרה למסחר ולפיתוח כלכלי, תפקיד שמילאה גם בתקופת ממשלת פוטין השנייה מספטמבר 2007 ועד מאי 2012.
במקביל כיהנה בתפקיד בכיר בחברת רוסטך והייתה חברת מועצת הדירקטוריון בגזפרום בשנים 2008–2011.
לאחר מינויו של ולדימיר פוטין לנשיא רוסיה היא מונתה לעוזרתו לענייני כלכלה.
קריירה > נגידת הבנק המרכזי

ב-12 במרץ 2013 הועמדה כמועמדת לתפקיד נגידת הבנק המרכזי של רוסיה, באפריל 2013 מועמדותה אושרה על ידי הדומה הממלכתית של הפדרציה הרוסית וב-24 ביוני 2013 מונתה לנגידה-אישה הראשונה ברוסיה. ב-22 במרץ 2017 אושרה כהונתה לקדנציה נוספת.
בתקופת כהונתה הצהירה שבכוונתה לפעול לחיזוק מעמדו של הבנק המרכזי כרגולטור ולהגדיל את הפיקוח על הבנקים הלאומיים.
מאז יולי 2013 שלל הבנק המרכזי בראשותה את רישיונותיהם של 324 בנקים ומוסדות אשראי רוסיים. בשנת 2013 פעלו ברוסיה 956 מוסדות אשראי, נכון למאי 2017 פעלו ברוסיה 600 מהם. מבין הבנקים שרישיונותיהם נשללו, 12מהם היו ברשימת מאה הבנקים הגדולים ביותר במונחי רכוש.
בעקבות הירידה במחירי הנפט בסתיו 2014 והיחלשות מטבע הרובל, הבנק המרכזי החל במכירת דולרים לצורך ייצוב המטבע, ועד פברואר 2015 הבנק מכר 44.5 מיליארד דולרים בשוק המטבע הזר.
בנוסף, בתקופתה הבנק המרכזי החליף את יעד האינפלציה כדי לתחזק את מטבע הרובל ולהביא לייצוב מחירים, ב-2013 האינפלציה השנתית עמדה על 6.5% ועלתה ל-11.4% ב-2014 וטיפס ל-12.91% ב-2015. ברם ב-2016 האינפלציה ירדה ל-5.4%.
היא אף הובילה מהלך לצמצום מספר העובדים בבנק המרכזי מ-63,000 בשנת 2013 ל-54,700 ב-2016.
בשנת 2015 הוכתרה נביאולינה על ידי Euromoney magazine לנגידת הבנק המרכזי הטובה ביותר בעולם, וב-2016 שיבח ה"וול סטריט ג'ורנל" את עבודתה וכינה אותה "האישה שהחייתה את שוקי רוסיה".
בתקופת כהונתה ספגה ביקורת רבה על כך ש-19 בכירים בבנק המרכזי ובדירקטוריון הבנק קיבלו העלאה בשכרם.
בימי הפלישה הרוסית לאוקראינה ביקשה להתפטר מתפקידה עקב התנגדותה למהלך, אך התפטרותה לא התקבלה והיא נבחרה לקדנציה נוספת.
חייה האישיים

נביאולינה דוברת צרפתית ואנגלית. בתקופת לימודיה באוניברסיטת מוסקבה נישאה לירוסלב קוזמינוב, שעובד כדיקן של בית הספר הגבוה לכלכלה במוסקבה. לזוג בן בשם וסילי, יליד 1988.
בוריס רומנוביץ' רוטנברג

| --- | --- |

 לידה:  3 בינואר 1957 (בן 67) לנינגרד, ברית המועצות ברית המועצות
 מדינה:  רוסיה רוסיה   פינלנד פינלנד
 מקום מגורים:  סנקט פטרבורג, רוסיה רוסיה
 ידוע בשל:  תפקידו כנשיא קבוצת הכדורגל דינמו מוסקבה
 השכלה:  האוניברסיטה הממלכתית הלאומית לתרבות גוף, ספורט ובריאות על שם לסגאפט בלנינגרד (1978) 
 מקצוע:  כלכלן
 מפלגה:  רוסיה המאוחדת
 בן או בת זוג:  אירינה הראנן (?–ערך בלתי־ידוע)  Karina Rotenberg 
 פרסים והוקרה:  עיטור ההצטיינות למען המולדת דרגה רביעית (2022)  עיטור אלכסנדר נבסקי (11 בנובמבר 2019)  המאמן המכובד של רוסיה 
 
בוריס רומנוביץ' רוטנברג (ברוסית: Борис Романович Ротенберг; ‏נולד ב-3 בינואר 1957) הוא כלכלן ואיש עסקים יהודי רוסי ממוצא פיני, הבעלים של בנק SMP וקבוצת הכדורגל סוצ'י (לשעבר דינמו סנקט פטרבורג) וסגן נשיא פדרציית הג'ודו הרוסית.
קורות חיים

רוטנברג נולד בלנינגרד, ברית המועצות. ב-1968 למד סמבו בהדרכתו של אנטולי רחלין, שאימן גם את אחיו הבכור ארקדי רוטנברג ואת ולדימיר פוטין. בצעירותו התמודד בנבחרת לנינגרד בתחרויות לאומיות בתחום הסמבו והג'ודו.
בשנת 1978 השלים את לימודיו באוניברסיטה הממלכתית הלאומית לתרבות גוף, ספורט ובריאות על שם לסגאפט בלנינגרד.
בשנת 1992 היגר לפינלנד ואימן בהלסינקי את מועדון הג'ודו "צ'יקארה".
הוא חזר לרוסיה ב-1998 וזמן קצר לאחר מכן הקים עם אחיו ארקדי את בנק SMP.
משנת 2003 היה מעורב עם אחיו בעסקאות גז עם גזפרום ובשנת 2008 השניים רכשו 10% ממניות נמל נובורוסיסק ורכש חמש חברות בניית צינורות נפט בשם וולגוגז, לנספצסטרויגז, ספצגזרמסטרוי, וולגוגראדנפטמאש וקרסנודאר גזסטרוי ומיזג אותן לחברה אחת בשם סטרויגזמונטאז' (StroiGazMontaj), בעוד הוא ואחיו גורפים חוזי בנייה הנוגעים לבניית מבנים עבור אולימפיאדת סוצ'י (2014).
באוקטובר 2010 רכש עם אחיו את חברת האנרגיה מוסאנרגו.
בשנת 2012 ייסד את קבוצת ההשקעות SMP Racing.
ב-17 ביולי 2013 מונה לנשיא קבוצת הכדורגל דינמו מוסקבה, שנתיים לאחר מכן, ב-18 בספטמבר 2015 התפטר מתפקידו והחל להשקיע כספים בקבוצת הכדורגל דינמו סנקט פטרבורג, שבקיץ 2018 עברה דירה והפכה למועדון הכדורגל סוצ'י.
ב-20 במרץ 2014, האחים בוריס וארקדי רוטנברג הוכנסו לרשימת האישים שהוטלו עליהם סנקציות כלכליות בעקבות סיפוח חצי האי קרים לרוסיה. ב-27 במרץ אותה שנה חברות האשראי ויזה ומאסטרקארד החרימו את בנק SMP שבבעלותו ושבו לשתף פעולה רק כעבור כשנה.
עסקי הספורט

בנוסף להיותו נשיא דינמו מוסקבה (2013 - 2015) ולבעלים של קבוצת הכדורגל סוצ'י, שני בניו הבכורים מעורבים אף הם בספורט: רומן רוטנברג הוא ממנהלי קבוצת ההוקי קרח סק"א סנקט פטרבורג ובנו השני, בוריס רוטנברג, הוא כדורגלן, ששיחק בעבר בדינמו מוסקבה וכיום משחק בלוקומוטיב מוסקבה.
רוטנברג גם מעורב בתחום המרוצים באמצעות קבוצת ההשקעות SMP Racing.
חייו האישיים

רוטנברג נשוי לקרינה רוטנברג משנת 2009, קודם לכן היה נשוי לאירינה הראנן. יש לו שני בנים ושלוש בנות: רומן, בוריס, דני, סופיה ולאונה.
הערות שוליים

↑  בוריס רוטנברג באתר פורבס
↑  С Путиным на татами // בוריס טיטוב, איזבסטיה, 25.04.2007
↑  Если враг оказался друг // Андрей Цыганов, Дмитрий Маракулин. קומרסאנט, от 23.07.2005
↑  Человек недели: Аркадий Ротенберг, Борис Ротенберг // מריה רוז'קובה, ודומוסטי, 19.04.2010
↑  החברים של פוטין: על אולימפיאדת האוליגרכים בסוצ'י
↑  פוטין מציל את המקורבים על חשבון העם הרוסי
↑  Ротенберги приобрели долю в подрядчике «РусГидро» // РБК daily 25.07.2012
↑  Профиль Ротенберга на сайте SMP Racing
↑  США ввели санкции против близких к Путину олигархов
↑  "Тимченко и Ротенберг видят в санкциях США признание своих заслуг перед Россией".
| --- | --- |
בקרת זהויות :  GND: 1293325619  VIAF: 8899168850966867620007   WorldCat (עם VIAF): 8899168850966867620007